รัฐมนตรีว่าการกระทรวงการคลัง มอบนโยบายหน่วยงานในสังกัด เน้นดำเนินการตามยุทธศาสตร์ชาติ สั่งทุกหน่วยงานทำแผนดำเนินงานในระยเวลา 3 เดือน เน้นเพิ่มขีดสามารถควบคู่ยกระดับคุณภาพชีวิต
นายอุตตม สาวนายน รัฐมนตรีว่าการกระทรวงการคลัง เป็นประธานการประชุมมอบนโยบายการดำเนินงาน แก่ผู้บริหารจากหน่วยงานภายในสังกัดทั้งระดับกรม สถาบัน สำนักงาน รวมไปถึง?สถาบันการเงินที่อยู่?ภายใต้การกำกับดูแล ของกระทรวงการคลัง กว่า 40 แห่ง         รัฐมนตรีว่าการกระทรวงการคลัง เปิดเผยว่า ได้สั่งการให้ทุกหน่วยงาน จัดทำแผนการดำเนินงานตามยุทธศาสตร์ในระยะเวลา 3 เดือน โดยมุ่งเน้นเรื่องการพัฒนาขีดความสามารถในการแข่งขัน ผลักดันเศรษฐกิจ และเศรษฐกิจฐานราก ส่วนการลงทุนโครงสร้างพื้นฐาน ขอให้เน้นเรื่องคุณภาพ และคำนึงถึงความยั่งยืน ซึ่งจะช่วยลดภาระงบประมาณและต่อยอดการลงทุน สำหรับการแก้ไขปัญหาสังคม จะมุ่งยกระดับคุณภาพชีวิตของประชาชนให้มีสวัสดิการที่ครบถ้วน พร้อมกันนี้ได้ให้ทุกภาคส่วนเตรียมแผนการรองรับความผันผวนของเศรษฐกิจโลก รวมทั้งต้องเร่งประเมินความเสี่ยงและโอกาส จากผลกระทบของข้อพิพาททางการค้าระหว่างประเทศ        ส่วนเหตุการณ์ระเบิดเมื่อช่วงเช้าที่ผ่านมา รัฐมนตรีว่าการกระทรวงการคลัง กล่าวว่า ได้กำชับผู้บริหารจากหน่วยงานต่างๆ ให้ดูแลความปลอดภัยทั้งทรัพย์สินและบุคลากร โดยเชื่อว่าภาครัฐมีฝ่ายความมั่นคงดูแลอยู่แล้วอย่างเต็มที่ แต่จากนี้คงต้องประเมินว่ามีผลกระทบอย่างไรๆ แต่เชื่อว่าจะไม่กระทบกับความเชื่อมั่นของนักลงทุน